“สุดารัตน์” แถลงขอบคุณทุกคะแนนเสียง ยัน “เพื่อไทย” พร้อมทำงานหนักเพื่อประเทศ
“สุดารัตน์” แถลงขอบคุณทุกคะแนนเสียง ยัน “เพื่อไทย” พร้อมทำงานหนักเพื่อประเทศ
24 มี.ค. 2562

คุณหญิงสุดารัตน์ เกยุราพันธุ์ ผู้ถูกเสนอชื่อเป็นนายกรัฐมนตรีของพรรคเพื่อไทย แถลงหลังการปิดหีบเลือกตั้งวันนี้ (24 มี.ค.) ว่า ในนามพรรคเพื่อไทย ขอขอบคุณทุกคะแนนที่มอบให้พรรค และทุกคะแนนทุกความไว้วางใจจะไม่สูญเปล่า ทางพรรคจะมุ่งมั่นทำงานหนักต่อไปเพื่อเป็นส่วนหนึ่งให้เกิดความสุขกับประชาชน เกิดเศรษฐกิจที่ดีส่วนนโยบายจากทางพรรคที่ได้รับการคาดหวังจากประชาชนนั้น ทางพรรคขอรับการคาดหวังเพื่อทำงานหนักต่อไป เพื่อเป็นส่วนหนึ่งทำให้เกิดความสุขกับประชาชน เกิดความก้าวหน้าของประเทศชาติ นอกจากนี้ ขอให้ประชาชนมั่นใจว่าจะไม่ผิดหวังกับการให้คะแนนเสียงพรรคเพื่อไทย ซึ่งจะเป็นภารกิจที่ทำให้ประชาชนหายทุกข์ ส่วนการทำงานในอนาคตนั้น พรรคเพื่อไทยขอรอฟังผลการเลือกตั้งก่อน แต่ยินดีร่วมทำงานกับทุกพรรค ทั้งนี้ยังหวังว่า ส.ว.ที่ถูกแต่งตั้งขึ้นนั้น จะมีการดำเนินการตามเจตนารมณ์ของพี่น้องประชาชน